Twee brand dood in botsing | Maroela Media
Twee mense is dood en twee ander ernstig beseer toe 'n vragmotor en vier motors Dinsdag op die N1-Suid naby die Olifantsfontein-afrit in Centurion gebots het.
Russel Meiring, woordvoerder van ER24, het gesê die wrakstukke van die motors is verspreid oor die hoofweg aangetref. "Een van die motors het aan die brand geslaan en was in vlamme gehul. Die brandweer het onmiddellik gereageer en kon die brand blus," het Meiring gesê.
In die uitgebrande motor was die liggame van 'n man en 'n vrou, het hy gesê. "Hulle is op die toneel dood verklaar."
Volgens Meiring is een insittende kritiek beseer terwyl 'n ander gemiddelde beserings opgedoen het. Hulle is op die toneel behandel en deur ander nooddienste na nabygeleë hospitale gehaas vir verdere mediese behandeling.
Mosie se uitslag gee 'ware hoop' vir 2019
Waarom lees ons so baie van hierdie tipe grusame ongelukke deesdae?
Is dit laksheid, geen geldige bestuurderslisensies wat veroorsaak dat mense nie die reels ken nie, is dit verontagsaming van reels, roekeloosheid?
Hoe dit ook al sy , hierdie grusame ongelukke word al hoe meer en mense verloor hul lewens.
Dis asof daar 'n "ander-moet-die-reels-nakom" benadering is.
Penellope jou kommentaar is SO waar ! Die vraag kwel my ook die laaste tyd. Opskrifte soos 'Gru ongeluk' en 'noodlottige beserings' is die norm .. Dan ook tot vyf persone wat wat in een ingeluk sterf.
Sal nie met MY gebeur nie....
Penellope, dit is omdat almal dink Dit Sal Nie Met MY Gebeur Nie – Ek Kan Bestuur –
Hierdie goed gebeur mos met ander mense….
Mense vat kanse. Mense is onverskillig. Mense dink die pad behoort aan hulle….
Baie mense dink hulle is onsterflik, dit gebeur slegs met ander, eie geregtigheid, dwelms, alkohol selfone, onbevoegdheid, onpadwaardige voertuie, swak paaie, swak weersomstandighede( wind, rook, mis en rëen). Opvoeding van pad gebruikers skiet tekort, dit sluit voetgangers in!! Dan is daar nog die klomp verkeers- beamptes wat korup is of wat telui is om die wet toe tepas. Spoed speel 'n klein rol in botsings vergeleke met van die redes hierbo genoem.
Ons bly in Secunda en die N17 is 'n nagmerrie om te ry. Mense dink jy moet oorgaan in die geel lyn sodat hulle van voor kan verby kom en dit oop 'n dubbele sperstreep. Hulle gaan verby al kom daar motors aan en gee nie 'n duit om vir jou lewe nie. Jaag soos besetenes en voel 'n veer om vir padreëls.